Saradhi studio relaunched in Hyderabad
దర్శక దిగ్గజాల సాక్షిగా "సారధి స్టూడియోస్" రీలాంచ్!
1956లో హైద్రాబాద్‌లో స్థాపించిన మొట్టమొదటి స్టూడియోగా చరిత్ర పుటల్లో నిలిచిన "సారథి స్టూడియోస్" అప్పట్నుంచి
| Updated:
Mar 11, 2016, 11:21PM IST
1956లో హైదరాబాద్‌లో స్థాపించిన మొట్టమొదటి స్టూడియోగా చరిత్ర పుటల్లో నిలిచిన " సారథి స్టూడియోస్ " అప్పట్నుంచి చిత్ర పరిశ్రమకు అంకితమై కొన్ని వందల చిత్రాల చిత్రీకరణకు నెలవైంది. తదనంతరం కారణాంతరాల వలన స్టూడియో విభాగంలో వెనుకబడిన "సారధి" సంస్థ.. సరిగ్గా 60 సంవత్సరాల తర్వాత నేటి చిత్రీకరణ పద్ధతులకు అనుగుణంగా తీర్చిదిద్దుకుని తెలుగు చిత్ర పరిశ్రమకు మరోమారు పునరంకితం అయ్యేందుకు రెడీ అయ్యింది. మార్చి 11న అమీర్‌పేటలోని సారధి స్టూడియోస్‌లో ఈ పునరింకిత కార్యక్రమం జరిగింది. ఈ కార్యక్రమానికి ముఖ్య అతిథులుగా కళాతపస్వి కె.విశ్వనాథ్ గారు, దర్శకరత్న దాసరి నారాయణరావు గారు, దర్శకేంద్రులు రాఘవేంద్రరావు గారు విచ్చేయగా.. సీనియర్ దర్శకులు రేలంగి నర్సింహారావు, సానా యాది రెడ్డి , వీరశంకర్, అల్లాణి శ్రీధర్‌లు ఆత్మీయ అతిథులుగా హాజరయ్యారు. "సారధి సంస్థ" ఛైర్మన్ ఎం.ఎస్.ఆర్.వి.ప్రసాద్, డైరెక్టర్ కె.వి.రావులు పుష్పగుచ్చాలతో అతిథులకు స్వాగతం పలికారు. దర్శకేంద్రులు శ్రీ కె.రాఘవేంద్ర రావుగారు డబ్బింగ్ మరియు ఎడిటింగ్ విభాగాలను ప్రారంభించగా.. కళాతపస్వి కె.విశ్వనాథ్ గారు సారధి సంస్థకు చెందిన "www.cinesarathi.com" వెబ్‌సైట్‌ను లాంచ్ చేశారు. దర్శకరత్న దాసరి నారాయణరావు గారు సంయుక్తంగా "సారధి స్టూడియో ప్రివ్యూ థియేటర్"ను ఆరంభించారు.